Candanchú

Candanchú ye una estación d'esquí aragonesa situata en o Pirineu aragonés en o termín municipal d'Aísa (Chacetania). Etimolochía O toponimo Candanchú significa literalmente "Campo d'Anchú", ya que aquí se trobaba orichinalment un campo militar d'a dinastía francesa d'Anchú. A estación Con un total de 59 km de pistas, ye a estación d'esquí mas antiga d'a cordelera y d'Espanya, habendo estato inaugurata en 1928. Ye prou conoixita por a dificultat de belunas d'as suyas pistas, como o Tubo d'a Zapatilla. A cota mas alta d'a estación ye a La Tuca, con 2400 m d'altaria y una cayita vertical de 900 m. En a base d'a estación se troba a una altaria de 1500 m. una urbanización con cuantos hotels y apartamentos. Dende astí se puet puyar dreitament ta a estación a travíes d'a telecadiera prencipal. A estación ocupa dos vals diferents, dividindo-se asinas en dos sectors: Pista Gran - O Tobazo, y La Tuca. O primero d'éls ye situato en a parti mas baixa, chunto a la urbanización y o parking, y o segundo, La Tuca se troba en a parti mas alta, dica a on nomás se puet plegar con as telecadieras. Candanchú ofreixe un forfait conchunto con a vecina estación d'Astún. Remontaderas A mayoría d'as remontaderas d'a estacion son modernas y de gran capacidat: 6 telecadieras. 18 telesquís. Pistas A estación ofreixe dica 51 pistas con diferents graus de dificultat: 10 pistas verdas ta prencipiants. 11 pistas azuls fácils. 18 pistas royas dificils. 12 pistas negras ta expertos. Amás bi ha un circuito internacional de 35 km d'esquí nordico chunto con a vecina estación de Le Somport, en Francia. Servicios 6 restaurants. 1 escuela d'esquí, a mas antiga d'Espanya. 1 chardín de nieu ta os ninos. 1 guardería 5 botigas de loga d'esquís. Molimentos Ilesia de Nuestra Sinyora d'o Pilar de Candanchú, una ilesia adedicada a Nuestra Sinyora d'o Pilar que fa las funcions d'ilesia parroquial. Veyer tamién Candanchú (localidat). Vinclos externos (es) Pachina d'a estación d'esquí (es) Listau d'estacions de Infoaventura (es) Listau d'estacions de Todonieve